Et flertal af de danske borgmestre vil have reglerne lavet om, så udlændinge kan købe sommerhuse i Danmark.

Tyskere og svenskere skal have lov til at købe sommerhus i Danmark. Det mener et flertal af de danske borgmestre. 36 ud af de 77 adspurgte borgmestre synes, at det er en god idé at lave reglerne om. Det gælder også borgmestre i Nordjylland. Både i Vesthimmerland og i Thisted mener man, at "det femte EU-forbehold" skal laves om. - Vi er ved at sætte vores turisteventyr over styr. Hvis vi ikke får turister til området, risikerer det at dø hen. Derfor skal vi kunne sælge vores sommerhuse til for eksempel tyskere, siger Vesthimmerlands borgmester, Knud Kristensen til dr.dk.